text: Asawa Mipasaka og kasong ‘Rape’ batok sa iyang Bana | Mindanao Daily Balita
  > Balita	> Asawa Mipasaka og kasong ‘Rape’ batok sa iyang Bana	Asawa Mipasaka og kasong ‘Rape’ batok sa iyang Bana
  GENERAL Santos City––Magpasaka ug kasong paglugos o rape ang usa ka asawa human nga gilugos sa iyang bana bisan dili kagustuhan sa iyang asawa ngadto sa buhatan sa piskalya ning dakbayan.
  Sa kasayuran nga nahipos pinaagi sa Bombo Radyo GenSan, nagpa-blotter sa kapolisan ang asawa ato lang nganlan ug “Mary” diha sa Barangay San Jose ning siyudad human nga gilugos sa iyang kaugalingong bana nga si Mario 37 anyos ang panuigon.
  Sigun sa gisaysay sa asawa, niadtong alas 9:00 ang takna sa kagabhi-on Nobyembre 16 ning tuiga, mipa-uli na ang biktima uban sa iyang mga higala paghidangat5 na nila diha sa Sitio Tinago, gipahunong siya sa iyang kanhing bana.
  Gitutukan siya sa pistol nga armas ug gidala ngadto sa usa ka panimalay nga wala na gipuy-an ug didto nahitabo ang paglugos kaniya. Maoy hinungdan nagreklamo ang asawa o biktima ngadto sa kapolisan human siya gilugos.
  Disidido ang asawa nga mopasaka gayud og kaso ngadto sa iyang kanhi bana sanglit mihimo pa kini sa paglugos kaniya gigamit pa ang pagti-on sa pistolang armas aron sa pagpahimulos sa iyang pagka babaye.
  ‘Task Force Panguil’ gilusad